text: 本身係睇左無記飲食飯團知道有呢間野...睇OPENRICE知道呢間野有分時段, 但原來呢間野真係好準時. 下午的確要踏正六點先開門. 即使你早左都只會見到半開既鐵閘. 廢話唔講, 食左三樣野100蚊左右埋單. 覺得最正係個麻辣担担伴麵..口感唔錯, 有彈口仲夠Q.跟住再黎係炸豬排, 個醬好有特式.最後仲有一個胡椒包, 但我覺得可能唔係原味既關係唔多汁...同時間叫左野飲, 睇到佢豆漿係支裝百福黎既...所以冇乜特別.服務態度非常好. 老闆娘仲話歡迎再黎多D.咁好服務態度既餐廳真係買少見少.